CELEX: E2013P0013
Language: ro
Date: 2013-07-03 00:00:00
Title: Acțiune introdusă la 3 iulie 2013 de către Autoritatea AELS de Supraveghere împotriva Regatului Norvegiei (Cauza E-13/13)

10.10.2013   
            
            
               RO
            
            
               Jurnalul Oficial al Uniunii Europene
            
            
               C 294/10
            
         Acțiune introdusă la 3 iulie 2013 de către Autoritatea AELS de Supraveghere împotriva Regatului Norvegiei
   (Cauza E-13/13)
   2013/C 294/10
   La data de 3 iulie 2013, Autoritatea AELS de Supraveghere, reprezentată de Xavier Lewis și Catherine Howdle, în calitate de agenți ai Autorității AELS de Supraveghere, 35, Rue Belliard, 1040 Bruxelles, Belgium, a introdus o acțiune împotriva Regatului Norvegiei la Curtea de Justiție a AELS.
   Autoritatea AELS de Supraveghere solicită Curții de Justiție a AELS să declare că:
   
               1.
            
            
               prin nerespectarea obligației de a transpune în mod corect în legislația sa națională articolul 37 alineatul (1) din actul menționat la punctul 23b din anexa IX la Acordul privind Spațiul Economic European (și anume Directiva 2005/60/CE privind prevenirea utilizării sistemului financiar în scopul spălării banilor și finanțării terorismului), astfel cum a fost adaptat prin Protocolul 1 la Acordul privind SEE, Regatul Norvegiei nu și-a îndeplinit obligațiile care îi revin în temeiul actului menționat anterior și al articolului 7 din Acordul privind SEE;
            
         
               2.
            
            
               Regatul Norvegiei suportă cheltuielile de judecată.
            
         Situația de fapt și de drept și motivele invocate:
   
               —
            
            
               cererea se referă la faptul că Regatul Norvegiei nu a pus în aplicare în mod corect actul menționat la punctul 23b din anexa IX la Acordul privind Spațiul Economic European, astfel cum a fost adaptat prin Protocolul 1 la Acordul privind SEE;
            
         
               —
            
            
               Autoritatea AELS de Supraveghere consideră că legislația norvegiană nu a asigurat monitorizarea eficace a activităților desfășurate de anumite persoane care intră în domeniul de aplicare ratione personae al directivei. Aceasta afirmă, de asemenea, că Norvegia nu a luat măsuri pentru a remedia deficiențele existente la nivelul legislației sale naționale;
            
         
               —
            
            
               Autoritatea AELS de Supraveghere consideră că situația actuală din Norvegia reflectă o încălcare continuă a obligațiilor Norvegiei de a transpune în legislația sa națională Directiva 2005/60/CE, astfel cum a fost încorporată în anexele la Acordul privind SEE.